قالي : قول آش مازال فيها….أي سيدي …يكون في عِلْمك …مِماتك..ولاّت تلعب على ورقة….الوجه "رطل كرشة أمّ الأوراق"…الفمّ "ديمونتابل 5"…تمشي على ثلاثة….أيّ آكاهوّ ..قيس وحدك ماك فهيم….واكثر من هذا..ولاّت الليل الكل وهي تخَضْرِت… وما تحلم كان بالموتى اللي مخرّجينها معاهم تدولش في جنينة خضرة لكلّها نوّار…أمها وبوها وجدودها ..وبورقيبة يخطب عليهم… حتى من "كسيلة البربري"… هاززهم لبسْكرة ويطلب في السماح من "عقبة ابن نافع" وهي عَاملة معاهم جبهيّة…. والحمدوالله اللي وحدها وانا حتى مرة ماني معاها…. وآهيكة اليوم باش تعمل بيكم اجتماع وتخطبلكم خطبة الوداع ويظهرلي باش تقسّم على امّاتكم تركة بوها.